wickkiey/tamil-wikipedia-chunked huggingface dataset:
# அலுமினோவெப்ப வினை

## வரலாறு

அலுமினோவெப்பமுறையானது உருஷ்ய அறிவியலாளர் நிகோலே பெகேடோவ் உக்ரைனில் உள்ள கார்கிவ் பல்கலைக்கழகத்தில் நிகழ்த்திய ஆய்வுகளிலிருந்து தொடங்குகின்றது. இவரது சோதனையானது, உயர் வெப்பநிலையில் அலுமினியமானது உலோகங்களை அவற்றின் ஆக்சைடுகளிலிருந்து மீட்கும் வல்லமை உடையது என்பதை நிரூபித்தார். இந்த வினையானது உலோக ஆக்சைடுகளின் கார்பனற்ற ஒடுக்கத்திற்க முதலில் பயன்படுத்தப்பட்டது. இந்த வினையானது மிகவும் வெப்ப உமிழ் தன்மையைக் கொண்டதாகும். ஆனால், இந்த வினையில் திண்ம நிலையில் உள்ள அணுக்களுக்கிடையேயான பிணைப்புகள் உடைக்கப்பட வேண்டியுள்ளதால், இந்த வினையானது மிக அதிக கிளர்வுறு ஆற்றலைக் கொண்டுள்ளது. ஆக்சைடானது அலுமினியத்துடன் புடக்குகையுலையில் வைத்து வெப்பப்படுத்தப்படுகிறது. தப்பியோடும் எதிர்வினையானது, மிகக் குறைவான அளவிலான பொருட்களையே உருவாக்கும் வகையிலாக இருந்தது. ஆன்ஸ் கோல்டுஸ்மிட் என்வர் 1893 முதல் 1898 வரை உள்ள காலத்தில் அலுமினோவெப்பமுறையினை பின்வரும் முறையில் மேம்படுத்தினார். இவரது முறைப்படி, வெளியிலிருந்து வெப்பப்படுத்தும் முறைக்கு பதிலாக, உலோக ஆக்சைடு தூள் மற்றும் அலுமினியத் தூள் அடங்கிய கலவையை ஒரு தொடக்க வினையைப் பயன்படுத்தி எரியூட்டினார். இந்த முறையானது 1898 ஆம் ஆண்டில் காப்புரிமை பெறப்பட்டது. பிற்காலத்தில் தொடருந்து இருப்புப்பாதை பற்றவைப்பிற்கு இந்த முறையானது அதிக அளவில் பயன்படுத்தப்பட்டது.
# அலுமினோவெப்ப வினை

## பயன்பாடுகள்

அலுமினோவெப்ப வினையானது பல இரும்பு கலப்புலோகங்களின் தயாிப்பிற்குப் பயன்படுத்தப்பட்டது, உதாரணமாக, நியோபியம் பென்டாக்சைடிலிருந்து இரும்புநியோபியம், வனேடியம(V) ஆக்சைடு மற்றும் இரும்பிலிருநு்து வனேடியம் இரும்பு போன்றவற்றை தயாரிக்கும் வினைகளைக் குறிப்பிடலாம். இந்த செயல்முறையானது ஆக்சைடானது அலுமினியத்தால் ஒடுக்கப்படும் வினையிலிருந்து தொடங்குகிறது:
:3 V<sub>2</sub>O<sub>5</sub> + 10 Al → 5 Al<sub>2</sub>O<sub>3</sub> + 6 V  
இதர உலோகங்களும் இதே முறையில் தயாரிக்கப்படலாம்.  
அலுமினோவெப்ப வினையானது, தொடருந்து இருப்புப்பாதைகளில் பற்றவைப்பு செய்ய பயன்படுகிறது. தொடர்ச்சியாக பற்றவைப்பு செய்யப்பட்ட இருப்புப்பாதைகளில் செய்வதற்கு கடினமான சிறுசிறு பழுதுகளை சரிசெய்வதற்கும் சிக்கலான நிறுவுதல் பணிகளை அந்தந்த இடங்களிலேயே சென்று செய்வதற்கும் மிகவும் பயனுள்ள முறையாக இருக்கிறது. இந்த செயல்முறையின் மற்றுமொரு பொதுவான பயன்பாடானது, புவியிணைப்பு கொடுக்கப் பயன்படும் தாமிரக்கம்பிகளை பற்றவைப்பதாகும்.
# சுர்பி ஜியோதி

**சுர்பி ஜியோதி** (Surbhi Jyoti) 1988 மே 29 அன்று பிறந்த ஒரு இந்திய தொலைக்காட்சி நடிகையாவார். காதலுக்கு சலாம் என்ற தொடரில் நடித்ததற்காக நன்கு அறியப்படுகிறார். தற்போது கலர்ஸ் தொலைகாட்சியில் ஒளிப்பரப்பாகும் தொடரான நாகினி 3 என்ற தொடரில் "பேலா" என்ற பாத்திரத்தில் தோன்றுகிறார்.
# சுர்பி ஜியோதி

## இளமை வாழ்க்கை

ஜியோதி இந்தியாவின் பஞ்சாப் பகுதியிலுள்ள ஜலந்தர் என்ற இடத்தில் பிறந்தார். ஜியோதி தனது ஆரம்பகால கல்வியை "சிவ் ஜோதி பப்ளிக் பள்ளி"யில் பயின்று, பின்னர் "ஹன்ஸ் ராஜ் மஹிலா மகா வித்தியாலயா"வில் பட்டம் பெற்றார். இவர் "அபீஜி நுண்கலைக் கல்லூரி"யில் ஆங்கிலத்தில் முதுகலைப் பட்டம் பெற்றுள்ளார்.
# சுர்பி ஜியோதி

## தொழில்

ஜியோதி தனது வாழ்க்கையை பிராந்திய நாடக மற்றும் திரைப்படங்களுடன் தொடங்கினார். அவர் ஒரு ரேடியோ ஜாக்கியும் கூட. அவர் பஞ்சாபி மொழித் திரைப்படங்களான "இக் குடி பஞ்சாப் டி]" , "ராவுலா பாய் கயா" , "முண்டே பாட்டியாலா டி" மற்றும் பஞ்சாபி தொலைக்காட்சி தொடர்களான "அக்கிய்யான் டூ டோர் ஜெயன் நா" மற்றும் "கச் தியான் வங்கா" போன்றற்றிலும் பணியாற்றியுள்ளார். 2012 ஆம் ஆண்டின் முடிவில், 4 லயன்ஸ் பிலிம்ஸ் தயாரிப்பில் "ஜீ தொலைக்காட்சி"யில் ஒளிபரப்பப்பட்ட காதலுக்கு சலாம் என்ற தொடர் இவருக்கு கிடைத்தது. அதில் ஜோயா ஃபாரூகி என்ற பாத்திரத்தில் நடித்தார். அந்த பாத்திரத்தின் சித்தரிப்புக்கு, அவர் GR8 இன் விருதை வென்றார். 2013இல் இந்திய தொலைக்காட்சி நிகழ்ச்சிக்கான அகாடமி விருது மற்றும் சிறந்த நடிகருக்கான ஜீ கோல்ட் விருது ஆகியவற்றை பெற்றார். கரண் சிங் குரோவருடன் சிறந்த ஜோடி விருதை வென்றார். 2014இல், காதலுக்கு சலாம் என்ற தொடரை மீண்டும் துவங்கினார், இதில் சனம் செஹர் என்ற இரட்டைப் பாத்திரத்தில் நடித்தார்  
ஜூன் 2018 வரை கலர்ஸ் தொலைகாட்சியில் ஒளிப்பரப்பாகும் தொடரான நாகினி 3 என்ற தொடரில் "பேலா" என்ற பாத்திரத்தில் நடித்து வந்தார்.
# விஜயகாந்த் திரைவாழ்க்கை

**விஜயகாந்த்** என்பவர் புகழ்பெற்ற தமிழ் நடிகராக இருந்தவர். இவரது திரை வாழ்க்கை குறித்த தகவல்கள் இங்கு பட்டியலிடப்பட்டுள்ளன.
# விஜயகாந்த் திரைவாழ்க்கை

## திரைப்படங்கள்

### நடிகராக

#### 2010

| ஆண்டு | எண் | திரைப்படம் | கதாபாத்திரம் | குறிப்பு |
| --- | --- | --- | --- | --- |
| 2016 | 155 | *தமிழன் என்று சொல்* | கைவிடப்பட்டது |  |
| 2015 | 154 | *சகாப்தம்* | தெய்வீகன் | கௌரவ தோற்றம் |
| 2010 | 153 | *விருதகிரி (திரைப்படம்)* | விருதகிரி | } |
# விஜயகாந்த் திரைவாழ்க்கை

## திரைப்படங்கள்

### நடிகராக

#### 2000

| ஆண்டு | எண் | திரைப்படம் | கதாபாத்திரம் | குறிப்பு |
| --- | --- | --- | --- | --- |
| 2009 | 152 | *எங்கள் ஆசான்* | மகேந்திரன் |  |
| 151 | *மரியாதை* | அண்ணாமலை ராஜா |  |  |
| 2008 | 150 | *அரசாங்கம்* | ஐவராசு | 150வது திரைப்படம் |
| 2007 | 149 | *சபரி (திரைப்படம்)* | Sabari |  |
| 2006 | 148 | *தர்மபுரி* | சிவராமன் |  |
| 147 | *பேரரசு* | பேரரசு காசி விஸ்வநாதர் |  |  |
| 146 | *சுதேசி* | சுதேசி |  |  |
| 2005 | *மாயாவி (2005 திரைப்படம்)* | விஜயகாந்த் | கௌரவ தோற்றம் |  |
| 2004 | 145 | *நெறஞ்ச மனசு* | ஐயனார் |  |
| 144 | *கஜேந்திரா* | கஜேந்திரா |  |  |
| 143 | *எங்கள் அண்ணா (திரைப்படம்)* | பிரபாகார் |  |  |
| 2003 | 142 | *தென்னவன்* | தென்னவன் |  |
| 141 | *சொக்கத்தங்கம் (திரைப்படம்)* | மது |  |  |
| 2002 | 140 | *ரமணா* | ரமணா |  |
| 139 | *தேவன்* | ரத்தினவேலு |  |  |
| 138 | *ராஜ்ஜியம் (திரைப்படம்)* | கார்த்திக்கேயன் |  |  |
| 2001 | 137 | *தவசி* | தவசி/பூபதி |  |
| 136 | *விஸ்வநாதன் ராமமூர்த்தி* | விஜயகாந்த் | கௌரவ தோற்றம் |  |
| 135 | *நரசிம்மா* | நரசிம்மா |  |  |
| 134 | *வாஞ்சிநாதன் (திரைப்படம்)* | வாஞ்சிநாதன் |  |  |
| 2000 | 133 | *சிம்மாசனம் (2000 திரைப்படம்)* | சக்திவேல் தங்கராசு |  |
| 132 | *வல்லரசு (திரைப்படம்)* | வல்லரசு |  |  |
| 131 | *வானத்தைப் போல* | வெள்ளைச்சாமி/முத்து | } |  |
# விஜயகாந்த் திரைவாழ்க்கை

## திரைப்படங்கள்

### நடிகராக

#### 1990

| எண்: | ஆண்டு | எண் | திரைப்படம் | கதாபாத்திரம் | குறிப்பு |
| --- | --- | --- | --- | --- | --- |
| 130 | 1999 | *கண்ணுபடப்போகுதய்யா* | வாசுதேவராயர்/வெற்றிவேல் |  |  |
| 129 | *பெரியண்ணா* | பெரியண்ணா |  |  |  |
| 128 | *கள்ளழகர் (திரைப்படம்)* | கமலக்கண்ணன்/கமல் |  |  |  |
| 127 | 1998 | *வீரம் விளைஞ்ச மண்ணு* | துரைபாண்டி |  |  |
| 126 | *தர்மா* | தர்மா |  |  |  |
| 125 | *உளவுத்துறை (திரைப்படம்)* | வசந்த் பெரியசாமி | 125வது திரைப்படம் |  |  |
| 124 | 1997 | *தர்ம சக்கரம்* | சக்ரவர்த்தி |  |  |
| 123 | 1996 | *அலெக்சாண்டர்* | அலெக்சாண்டர் |  |  |
| 122 | *தமிழ்ச் செல்வன் (திரைப்படம்)* | தமிழ்செல்வன் ஐஏஎஸ் |  |  |  |
| 121 | *தாயகம் (திரைப்படம்)* | சக்திவேல் | தமிழ்நாடு அரசு விருது |  |  |
| 120 | 1995 | *காந்தி பிறந்த மண்* | பாலு/கிந்தி |  |  |
| 119 | *திருமூர்த்தி (திரைப்படம்)* | மூர்த்தி |  |  |  |
| 118 | *கருப்பு நிலா* | சண்முக பாண்டியன் |  |  |  |
| 117 | 1994 | *பெரிய மருது* | பெரிய மருது |  |  |
| 116 | *என் ஆசை மச்சான்* | ஆறுச்சாமி |  |  |  |
| 115 | *பதவிப் பிரமாணம்* | சிவா |  |  |  |
| 114 | *ஆனஸ்ட் ராஜ்* | ராஜா |  |  |  |
| 113 | *சேதுபதி ஐ.பி.எஸ்* | சேதுபதி |  |  |  |
| 112 | 1993 | *செந்தூரப் பாண்டி* | செந்தூர்பாண்டியன் |  |  |
| 111 | *எங்க முதலாளி* | விஜய ரகுநாத ரெட்டி |  |  |  |
| 110 | *ராஜதுரை* | ராஜதுரை/விஜய் |  |  |  |
| 109 | *சக்கரைத் தேவன் (திரைப்படம்)* | சக்கரைத் தேவன் |  |  |  |
| 108 | *ஏழை ஜாதி* | சுபாஷ் சந்திர போஸ் |  |  |  |
| 107 | *கோயில் காளை* | உப்பிலியப்பன் |  |  |  |
| 106 | 1992 | *காவியத் தலைவன்* | மாணிக்கம் |  |  |
| 105 | *தாய் மொழி* | ஆய்வாளர் அலெக்ஸ் | சிறப்புத் தோற்றம் |  |  |
| 104 | *பரதன் * | பரதன் |  |  |  |
| 103 | *சின்ன கவுண்டர்* | சின்ன கவுண்டர் (தவசி) |  |  |  |
| 102 | 1991 | *மூன்றெழுத்தில் என் மூச்சிருக்கும்* | ராபர்ட் |  |  |
| 101 | *மாநகர காவல்* | சுபாஷ் |  |  |  |
| 100 | *கேப்டன் பிரபாகரன்* | பிரபாகரன் | 100ஆவது திரைப்படம் |  |  |
| 99 | *இரவு சூரியன்* | விஜயகாந்த் | கௌரவ தோற்றம் |  |  |
| 98 | 1990 | *சத்ரியன்* | பன்னீர் செல்வம் |  |  |
| 97 | *எங்கிட்ட மோதாதே* | பாண்டியன் |  |  |  |
| 96 | *சிறையில் பூத்த சின்ன மலர்* | முஷ்தபா/ பார்த்திபன் |  |  |  |
| 95 | *சந்தனக் காற்று* | அழகிரி |  |  |  |
| 94 | *புதுப்பாடகன்* | மாணிக்கம் |  |  |  |
| 93 | *புலன் விசாரணை* | 'ஹானஸ்ட்' ராஜ் | } |  |  |
# விஜயகாந்த் திரைவாழ்க்கை

## திரைப்படங்கள்

### நடித்த திரைப்படங்கள்

1. 1979 - அகல் விளக்கு
1. 1979 - இனிக்கும் இளமை
1. 1980 - நீரோட்டம்
1. 1980 - சாமந்திப்பூ
1. 1980 - தூரத்து இடிமுழக்கம்
1. 1981 - சட்டம் ஒரு இருட்டறை
1. 1981 - சிவப்பு மல்லி
1. 1981 - நெஞ்சில் துணிவிருந்தால்
1. 1981 - சாதிக்கொரு நீதி
1. 1981 - நீதி பிழைத்தது
1. 1982 - பார்வையின் மறுபக்கம்
1. 1982 - சிவந்த கண்கள்
1. 1982 - சட்டம் சிரிக்கிறது
1. 1982 - பட்டணத்து ராஜாக்கள்
1. 1982 - ஓம் சக்தி
1. 1982 - ஆட்டோ ராஜா
1. 1983 - சாட்சி
1. 1983 - டௌரி கல்யாணம்
1. 1983 - நான் சூட்டிய மலர்
1. 1984 - மதுரை சூரன்
1. 1984 - மெட்ராஸ் வாத்தியார்
1. 1984 - வெற்றி
1. 1984 - வேங்கையின் மைந்தன்
1. 1984 - நாளை உனது நாள்
1. 1984 - நூறாவது நாள்
1. 1984 - குடும்பம்
1. 1984 - மாமன் மச்சான்
1. 1984 - குழந்தை ஏசு
1. 1984 - சத்தியம் நீயே
1. 1984 - தீர்ப்பு என் கையில்
1. 1984 - இது எங்க பூமி
1. 1984 - வெள்ளை புறா ஒன்று
1. 1984 - வைதேகி காத்திருந்தாள்
1. 1984 - நல்ல நாள்
1. 1984 - ஜனவரி 1
1. 1984 - சபாஷ்
1. 1984 - வீட்டுக்கு ஒரு கண்ணகி
1. 1985 - அமுதகானம்
1. 1985 - அலையோசை
1. 1985 - சந்தோஷக் கனவுகள்
1. 1985 - புதுயுகம்
1. 1985 - நவக்கிரக நாயகி
1. 1985 - புதிய சகாப்தம்
1. 1985 - புதிய தீர்ப்பு
1. 1985 - எங்கள் குரல்
1. 1985 - ஈட்டி
1. 1985 - நீதியின் மறுபக்கம்
1. 1985 - அன்னை பூமி
1. 1985 - ஏமாற்றாதே ஏமாறாதே
1. 1985 - தண்டனை
1. 1985 - நானே ராஜா நானே மந்திரி
1. 1985 - ராமன் ஶ்ரீராமன்
1. 1986 - அம்மன் கோயில் கிழக்காலே
1. 1986 - அன்னை என் தெய்வம்
1. 1986 - ஊமை விழிகள்
1. 1986 - எனக்கு நானே நீதிபதி
1. 1986 - ஒரு இனிய உதயம்
1. 1986 - கரிமேடு கருவாயன்
1. 1986 - நம்பினார் கெடுவதில்லை
1. 1986 - தர்ம தேவதை
1. 1986 - மனக்கணக்கு
1. 1986 - தழுவாத கைகள்
1. 1986 - வசந்த ராகம்
1. 1987 - வீரபாண்டியன்
1. 1987 - கூலிக்காரன்
1. 1987 - சட்டம் ஒரு விளையாட்டு
1. 1987 - சிறைப்பறவை
1. 1987 - சொல்வதெல்லாம் உண்மை
1. 1987 - நினைவே ஒரு சங்கீதம்
1. 1987 - பூமழை பொழியுது
1. 1987 - ஊழவன் மகன்
1. 1987 - வீரன் வேலுத்தம்பி
1. 1987 - வேலுண்டு வினையில்லை
1. 1988 - உழைத்து வாழ வேண்டும்
1. 1988 - உள்ளத்தில் நல்ல உள்ளம்
1. 1988 - காலையும் நீயே மாலையும் நீயே
1. 1988 - செந்தூரப்பூவே
1. 1988 - தம்பி தங்கக் கம்பி
1. 1988 - தெற்கத்திக்கள்ளன்
1. 1988 - தென்பாண்டிச்சீமையிலே
1. 1988 - நல்லவன்
1. 1988 - பூந்தோட்ட காவல்காரன்
1. 1988 - மக்கள் ஆணையிட்டால்
1. 1989 - என் புருஷன்தான் எனக்கு மட்டும்தான்
1. 1989 - தர்மம் வெல்லும்
1. 1989 - பொறுத்தது போதும்
1. 1989 - பொன்மன செல்வன்
1. 1989 - மீனாட்சி திருவிளையாடல்
1. 1989 - ராஜநடை
# விஜயகாந்த் திரைவாழ்க்கை

## திரைப்படங்கள்

### நடித்த திரைப்படங்கள்

#### 1970

| ஆண்டு | எண் | திரைப்படம் | கதாபாத்திரம் | குறிப்பு |
| --- | --- | --- | --- | --- |
| 1979 | 02 | *அகல் விளக்கு* | தனுஷ்கோடி |  |
| 01 | *இனிக்கும் இளமை* | விஜய் | } |  |
# விஜயகாந்த் திரைவாழ்க்கை

## தயாரிப்பு

விஜயகாந்த் மற்றும் அவரது மச்சினன் எல்.கே. சுதீஷ் ஆகியோர் இணைந்து கேப்டன் சினி கிரியேசன்சு என்ற தயாரிப்பு நிறுவனத்தை நடத்தினர்.  
- *வல்லரசு* (2000)
- *நரசிம்மா* (2001)
- *தென்னவன்* (2003)
- *எங்கள் அண்ணா* (2004)
- *சுதேசி* (2006)
- *அரசாங்கம்* (2008)
- *விருதகிரி* (2010)
- *சகாப்தம்* (2015)
# பிந்து

**பிந்து** (Bindu) 1951 ஏப்ரல் 17 அன்று பிறந்த இவர் ஒரு இந்திய நடிகையாவார். 1970 களில் பிரபலமானவர், பல விருதுகளுக்கான பரிந்துரைகளை பெற்றார். நான்கு தசாப்தங்களுக்கு மேலாக வாழ்ந்த ஒரு வாழ்க்கையில் 160 க்கும் மேற்பட்ட திரைப்படங்களில் நடித்துள்ளார், மேலும், "காடி படாங்"(1970) படத்தில் "சப்னம்" என்ற அவரது பாத்திரத்திற்காக மிகவும் நினைவுபடுத்தப்பட்டவர்
# பிந்து

## ஆரம்ப வாழ்க்கை

குசராத்துமாநிலம் வல்சாடு மாவட்டம், ஹனுமான் பக்தா என்ற சிறு கிராமத்தில் திரைப்படத் தயாரிப்பாளர் நானுபாய் தேசாய் மற்றும் அவரது மனைவி ஜோத்ஸனா ஆகியோருக்கு பிந்து பிறந்தார். பிந்துவின் வெற்றிக்கான பாதை எளிதான ஒன்று அல்ல. 13 வயதிலேயே அவரது தந்தை இறந்துவிட்டார். மூத்த மகளாக இருந்ததால், பணத்தை சம்பாதிப்பது இவர் மேல் சுமத்தப்பட்டது, குடும்ப பாரம் இவரது தோள்களில் விழுந்தது. பிந்து கல்லூரி பட்டதாரி மானவியாக "அன்பத்" (1962) என்ற திரைப்படத்தில் அறிமுகமானார். அப்போது அவர் 11 வயதில் இருந்தார்.
# பிந்து

## தொழில்

1969 இல் பிந்து நடித்த "இட்டஃபக்" மற்றும் "தொ ரஸ்த்" ஆகிய இரண்டு படங்களும் வெற்றி பெற்றது. இங்கிருந்து அவர் சக்தி சாமந்தாவின் "காடி பத்தாங்" (1970) படத்தில் தனது வெற்றி கதையை எழுதினார், அதில் "மேரா நாம் சப்னம்" என்ற பாடலுக்கு இவர் நடனமாடியது இன்றும் கூட இது ஒரு சிறப்பம்சமாகும்
# பிந்து

## சொந்த வாழ்க்கை

பிந்து அவரது குழந்தை பருவ அன்பானதாகும், இவர் தனது அடுத்த அண்டைவீட்டுக்காரரான் சம்பக்லால் ஜவேரியை மணந்தார். அவர்களுக்கு குழந்தைகள் இல்லை. தற்போது அவர் புனே கோர்காவன் பார்க் என்ற இடத்தில் வசிக்கிறார். அவர் டெர்பியில் உறுப்பினராக உள்ளார், மேலும் புனேயில் ரேஸ் கோட்டத்தில் அடிக்கடி காணப்பட்டார்.
# மரியா மனாகோவா

**மரியா மனாகோவா** (*Maria Manakova*) என்பவர் உருசியாவின் கசான் நகரில் பிறந்த செர்பிய நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1974 ஆம் ஆண்டு மார்ச்சு மாதம் முதல் நாள் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்துடன் சதுரங்கம் ஆடி வருகின்றார். செர்பிய நாட்டில் பல ஆண்டுகளாக வசித்து வரும் மரியா யுகோசுலேவியா பெண்கள் சதுரங்க அணிக்காக விளையாடி வருகிறார்.
1999 ஆம் ஆண்டு பத்தூமி நகரில் நடைபெற்ற பெண்கள் ஐரோப்பிய அணி சதுரங்க சாம்பியன் பட்டப் போட்டியில் யுகோசுலேவிய அணி வெள்ளிப் பதக்கம் வென்றது. மரியா எந்த ஆட்டத்திலும் விளையாடாமல் அணியில் மாற்று ஆட்டக்காரராகவே இருந்தார். அடுத்த ஆண்டு நடைபெற்ற பெண்கள் உலக சதுரங்க சாம்பியன் பட்டப் போட்டியில் போட்டியிட்ட மரியா இரண்டாவது சுற்று வரை முன்னேறினார். 2013 ஆம் ஆண்டு செர்பிய பெண்கள் சாம்பியன் பட்டத்தை மரியா வென்றார்.  
இவருடைய அதிகபட்ச எலோ தரப்புள்ளிகள் 2395 ஆகும். ஏப்ரல் 2001 இல் இந்த புள்ளிகளை அவர் எடுத்திருந்தார்.
# செங்கல்பட்டு மாவட்டம் (சென்னை மாகாணம்)

செங்கல்பட்டு மாவட்டத்தின் அமைவிடம்]]
**செங்கல்பட்டு மாவட்டம்** (*Chingleput district*) என்பது பிரித்தானிய இந்தியாவின், சென்னை மாகாணத்தின் ஒரு மாவட்டம் ஆகும். இம்மாவட்டமானது தற்போதைய காஞ்சிபுரம் மாவட்டம், செங்கல்பட்டு மாவட்டம், திருவள்ளூர் மாவட்டம் மற்றும் சென்னை நகரின் சிலபகுதிகளைக் கொண்டதாக இருந்தது. 7,970 சதுர கிலோமீட்டர் (3,079 சதுர மைல்) பரப்பளவு கொண்ட மாவட்டமான இது ஆறு வட்டங்களாக பிரிக்கப்பட்டிருந்தது. மாவட்டத்தின் முதல் தலைநகராக கருங்குழி 1825 முதல் 1835 வரை இயங்கிவந்த நிலையில் பின்னர் காஞ்சிபுரத்துக்கு மாற்றப்பட்டது. என்றாலும் இடையில் 1859-இல் சென்னை மாநகரத்தின் ஒரு பகுதியாக தற்போது உள்ள சைதாபேட்டையானது செங்கல்பட்டு மாவட்டத்தின் நிர்வாக தலைநகராக இருந்தது.
# செங்கல்பட்டு மாவட்டம் (சென்னை மாகாணம்)

## வரலாறு

நடந்தது.]]
இராபர்ட் புருசு ஃபூட் மேற்கொண்ட அகழ்வாய்வில், இப்பகுதியில் கற்காலத்திலிருந்தே மனிதர்கள் வாழ்ந்துவந்தது தெரியவருகிறது. கி,மு. முதல் நூற்றாண்டின் முடிவில் இப்பகுதியானது தமிழகத்தை ஆண்ட சங்ககால
தமிழ் மன்னன் தொண்டைமான் இளந்திரையன் ஆட்சியின்கீழ் வந்தது. கி.பி. 500இல் இப்பகுதியை பல்லவர் காஞ்சிபுரத்தை தலைநகராக கொண்டு ஆண்டனர். பல்லவர்கள் வீழ்ச்சியடைந்தபோது கி.பி. 760இல் சாளுக்கியர்களின் ஆதரவுடன், மேலைக் கங்கர்களால் இப்பகுதி கைப்பற்றப்பட்டது. அதன்பிறகு செங்கல்பட்டை இராஷ்டிரகூடர், சோழர், வாரங்கல்லின் காக்கத்தியர் ஆகியோர் 13ஆம் நூற்றாண்டில் இப்பகுதியை தில்லி சுல்தானகத்தால் வெற்றிகொள்ளப்படும்வரை ஆண்டனர். பின்னர் இப்பகுதியை வெற்றிகொண்ட விஜயநகர பேரரசர்கள்  1393 முதல் 1565 வரை ஆட்சி செய்தனர். பின்னர் 1565 முதல் 1640 வரை செங்கல்பட்டை சந்திரகிரி இராச்சியமானது கைப்பற்றி ஆண்டது.  
1687 ஆம் ஆண்டில் முகலாயர்கள் ஆட்சியின்கீழ் இந்தப் பகுதியை இணைக்கப்பட்டது. பின்னர் இப்பகுதியின் ஆட்சியாளராக 1763 முதல் ஆற்காடு நவாப் மாறினார்.1763 ஆம் ஆண்டில், செங்கல்பட்டானது பிரித்தானிய கிழக்கிந்திய கம்பெனிக்கு ஆற்காடு நவாபான முகம்மது அலியால் வழங்கப்பட்டது. இப்பகுதியானது கர்நாடகப் போர்களின் களமாக இருந்தது. மேலும் அடிக்கடி திப்பு சுல்தானால் கைப்பற்றப்பட்டும் வந்தது. 1801 ஆம் ஆண்டில், இறுதியாக ஆற்காடு நவாப் இப்பகுதியின் முழு இறையாண்மையும் பிரித்தானிய கிழக்கிந்திய நிறுவனத்திடம் இழந்தார்.  
இந்திய விடுதலைக்குப் பிறகு இந்த மாவட்டமானது 1950இல் புதிய பெயரைப் பெற்ற சென்னை மாநிலத்தின் ஒரு பகுதியாக ஆனது. 1956 ஆம் ஆண்டு இந்திய ஒன்றியத்தால் இயற்றப்பட்ட மாநில மறுசீரமைப்பு சட்டத்தின் விளைவாக, மொழிவாரியாக மாநில எல்லைகள் மறு வரையறை செய்யப்பட்டது. சென்னை மாநிலமானது இறுதியாக 1969 சனவரி 14 அன்று தமிழ்நாடு என பெயர் மாற்றப்பட்டது.
# செங்கல்பட்டு மாவட்டம் (சென்னை மாகாணம்)

## வட்டங்கள்

செங்கல்பட்டு மாவட்டமானது ஒன்பது வட்டங்களாக பிரிக்கப்பட்டு இருந்தது:  
- செங்கல்பட்டு (பரப்பு: ; தலைமையகம்:செங்கல்பட்டு)
- காஞ்சிபுரம் (பரப்பு: ; தலைமையகம்: காஞ்சிபுரம்)
- மதுராந்தகம் (பரப்பு: ; தலைமையகம்:மதுராந்தகம்)
- பொன்னேரி (பரப்பு: ; தலைமையகம்:பொன்னேரி)
- சைதாப்பேட்டை (பரப்பு: ; தலைமையகம்:சைதாப்பேட்டை)
- திருவள்ளூர் (பரப்பு: ; தலைமையகம்:திருவள்ளூர்)
- திருத்தணி; தலைமையகம்: திருத்தணி) .
# செங்கல்பட்டு மாவட்டம் (சென்னை மாகாணம்)

## நிர்வாகம்

இந்த மாவட்டமானது மூன்று துணைக் கோட்டங்களாக பிரிக்கப்பட்டிருந்தது. ஒவொரு கோட்டமும் மூன்று சாராட்சியர்களின் நிர்வாகத்தில் இருந்தது:  
- செங்கல்பட்டு துணைக்- கோட்டம்: செங்கல்பட்டு, மதுராந்தகம், காஞ்சிவரம் ஆகிய வட்டங்கள்
- சைதாபேட்டை துணைக்-கோட்டம்: சைதாப்பேட்டை வட்டம்
- திருவள்ளூர் துணைக்-கோட்டம்: திருவள்ளூர் மற்றும் பொன்னேரி வட்டங்கள்.  
1901 ஆம் ஆண்டில், இந்த மாவட்டத்தில் காஞ்சிபுரம், செங்கல்பட்டு ஆகிய இரு நகராட்சிகள் இருந்தன.
# செங்கல்பட்டு மாவட்டம் (சென்னை மாகாணம்)

## மக்கள் வகைப்பாடு

1901 ஆம் ஆண்டில், செங்கல்பட்டு மாவட்டத்தின் மொத்த மக்கள் தொகையானது 1,312,222 ஆக இருந்தது. இதில் 96 விழுக்காட்டு மக்கள் இந்துக்கள், மீதமுள்ளவர்கள் கிறிஸ்தவ மற்றும் முஸ்லிம் மக்களாவர். நான்கில் மூன்று பங்கினரின் தாய்மொழியாக தமிழ் இருந்தது. மீதமுள்ளவர்கள் தெலுங்கர்களாவர். இந்த மாவட்டமானது சென்னைக்கு அருகில் இருந்த காரணத்தால் ஏராளமான ஐரோப்பியரும் இருந்தனர்.
# சாவித்ரி தேவி

**சாவித்ரி தேவி முகர்ஜி** (Savitri Devi)என்கிற சாவித்ரி தேவி "மாக்ஸிமியானி போர்டாஸ்" என்பவரின் புனைபெயராகும். இவரது காலம் செப்டம்பர் 30, 1905 முதல் அக்டோபர் 22, 1982 வரை ஆகும். இவர் கிரீக், பிரெஞ்சு, இத்தாலியன் மொழி எழுத்தாளர் ஆவார். இவர் ஒரு ஆழ்ந்த சூழலியலின் முக்கிய ஆதரவாளர் ஆவார், மற்றும் நாசிசம், அச்சு நாடுகளுக்கு எதிராக இரண்டாம் உலகப் போரின் போது நேச நாடுகளின் சார்பில் இந்தியாவிற்கான உளவாளியாக இருந்தார்  
1959 இல், விலங்குரிமை விவாதத்தை "தி இம்பீச்மெண்ட் ஆஃப் மேன்" என்ற புத்தகத்தில் எழுதியுள்ளார் மேலும், இந்து சமயத்தின் ஆதரவாளராக இருந்தார்.
# சாவித்ரி தேவி

## இளமைப்பருவம்

"மாக்ஸிமியானி ஜூலியா போர்டாஸ்" என்ற இயற்பெயருடன் 1905இல் பிறந்த சாவித்ரி தேவி மாக்சிம் போர்ட்டஸ் என்பவருக்கு மகளாவார். கிரேக்க மற்றும் இத்தாலிய வம்சாவளியைச் சேர்ந்த ஒரு பிரெஞ்சு குடிமகனுக்கும், ஒரு ஆங்கில பெண்மணிக்கும் மகளாகவார். ஜூலியா போர்டாஸ் எடைக்குறைவாக குறைப்பிரசவத்தில் பிறந்தவர். குழந்தை பருவத்திலிருந்து அவர் தனது அரசியல் கருத்துக்களை வலியுறுத்தினார். மேலும், அவரது வாழ்நாள் முழுவதும், அவர் விலங்குகளின் உரிமைகளுக்காகக் குரல்கொடுப்பவராக இருந்தார். அவரது முந்தைய அரசியல் தொடர்புகள் கிரேக்க தேசியவாதத்துடன் இருந்தன.  
இவர், தத்துவம் மற்றும் வேதியியல் படித்தார், இரண்டு முதுகலை பட்டங்கள் மற்றும் ஒரு முனைவர் பட்டத்தை தத்துவத்தில் லியோன் பல்கலைக்கழகத்தில் பெற்றார். அடுத்து இவர் கிரேக்கத்திற்குப் பயணம் செய்தார், அங்குள்ள புகழ்பெற்ற இடிபாடுகளை ஆய்வு செய்தார். இங்கே ஹெயின்ரிச் ஷிலீமேனின் சுவசுத்திக்காவின் அனத்தோலியா கண்டுபிடிப்பை அறிந்திருந்தார். பண்டைக் கிரேக்கம், ஆரியர்களின் மூலமாக இருந்ததாக அவரது முடிவு இருந்தது.
# எத்தியோப்பியன் ஏர்லைன்சு வானூர்தி 302

**எத்தியோப்பியன் ஏர்லைன்சு வானூர்தி 302** (*Ethiopian Airlines Flight 302*) என்பது 2019 ஆம் ஆண்டு மார்ச் 10 ஆம் நாள் நடந்த வான் விபத்து ஆகும். எத்தியோப்பியன் ஏர்லைன்ஸ் விமானம் 302 (போயிங் - 737 இரக விமானம்) எத்தியோப்பியா நாட்டின் தலைநகரான அடிஸ் அபாபாவில் இருந்து கென்யா நாட்டின் தலைநகரான நைரோபி நோக்கி சென்ற போது விபத்துக்குள்ளானது. இந்த விபத்தில் 149 பயணிகளும், 8 விமானப் பணியாளர்களுமாக 157 பேர் உயிரிழந்துள்ளனர். இந்த விமானம் காலை 8.38 மணிக்கு விமான நிலையத்தில் இருந்து புறப்பட்டது. புறப்பட்ட 6 நிமிடங்களில் கட்டுப்பாட்டு அறையுடன் இருந்த தொடர்பை இழந்தது. பிசாப்டூ என்ற நகருக்கு மேலே பறந்து கொண்டிருந்த போது விபத்துக்குள்ளானதாக எத்தியோப்பியா விமான நிலைய அதிகாரிகள் தெரிவித்துள்ளனர். இந்த விபத்தில் கென்ய நாட்டைச் சேர்ந்த 32 பேர், எத்தியோப்பியாவைச் சேர்ந்த 9 பேர், சீனா, இத்தாலி, அமெரிக்காவைச் சேர்ந்த தலா 9 பேர், பிரான்சு, இங்கிலாந்தைச் சேர்ந்த தலா 7 பேர், எகிப்து நாட்டைச் சேர்ந்த 6 பேர், நெதர்லாந்தைச் சேர்ந்த 5 பேர், இந்தியாவைச் சேர்ந்த 4 பேர் உயிரிழந்தனர்.
# இயற்பியலறிஞர்

இயற்பியலறிஞர் (*Physicist*)என்பவர் இயற்பியல் என்ற துறையில் நிபுணர் ஆவர். இயற்பியல் என்பது பொருளியல் அண்டத்தின் அனைத்து நீட்டல் அளவுறை கால அளவுறைகளிலும் பொருளுக்கும் ஆற்றலுக்கும் இடையே ஏற்படும் ஊடாட்டங்களையும் அடக்கிய அறிவியற்றுறை ஆகும். எனவே இயற்பியலறிஞர்கள் பொதுவாகவே நிகழ்பாடுகளின் அடிமூலமான இறுதிக் காரணத்தைக் கண்டறிவதில் ஈடுபாடுள்ளவர்கள்; மேலும் தங்கள் புரிதலைக் கணிதவழியாகக் கட்டமைப்பர்.  
இயற்பியலறிஞர்கள் அனைத்து நீட்டல் அளவுறைகளையும் எட்டியபடியான அகன்ற ஆய்வுப்புலங்களில் ஆய்வுப்பணி புரிவர்: அணுவக இயற்பியல், அணுத்துகளியற்பியல் என்று தொடங்கி உயிரியலியற்பியல் என்றெல்லாந் தாண்டி அண்டம் முழுதையும் உள்ளடக்கிய அண்டவியல் அளவுறை வரைக்கும் என்று அந்த ஆய்வுப்புலங்களின் அகவை எட்டும். இயற்பியலறிஞர்கள் இருவகைப்படுவர்: பொருளியல் நிகழ்பாட்டுக் கவனிப்பிலும் சோதனைப் பகுப்பாய்விலும் ஈடுபடும் சோதனை இயற்பியலறிஞர்கள் என்றும் இயற்கை நிகழ்பாடுகளின் காரணங்காணல், விளக்கம், கணிப்பு ஆகிய நோக்கங்களோடு பொருளியல் அமையங்களுக்குக் கணித அந்தாயங்களை அமைப்பதில் ஈடுபடும் கோட்பாட்டியல் இயற்பியலறிஞர்கள் என்றும் இருவகையினர்.
# துர்கா கோட்

**துர்கா கோட்** (Durga Khote) (14 ஜனவரி 1905 முதல் 22 செப்டம்பர் 1991 வரை) ஓர் இந்திய நடிகை ஆவார், அவரது காலத்தின் முன்னணி நடிகர்களில் ஒருவராக தொடங்கி, இந்தி மற்றும் மராத்தி திரையுலகம், நாடககங்கள் பொன்றவற்றில் இவர் 50 க்கும் மேற்பட்ட ஆண்டுகளில் பணியாற்றியுள்ளார், சுமார் 200 படங்கள் மற்றும் பல திரையரங்கு தயாரிப்புகளில் பங்காற்றியுள்ளார்.  
2000இல் "இந்தியா டுடே" வெளியிட்ட சிறப்பிதழ் ஒன்றில் இந்தியாவை கட்டமைத்த நூறு நபர்களில் இந்தியத் திரைப்படத்துறை சார்பில் துர்கா கோட் பெயரும் இடம் பெற்றது. திரைப்பட தொழிலில் நுழைந்த மரியாதைக்குரிய குடும்பங்களின் முதல் பெண்மணியாக அவர் இருந்தார், இது சமூக கட்டுப்பாட்டை உடைதெறிந்தது.  
பாலிவுட் படங்களில் தாய் பாத்திரங்களில் நடித்துள்ள நடிகைகளில் முதல் பத்து நடிகைகளில் ஒருவராக இருந்துள்ளார். அவைகளில் குறிப்பிடத்தக்க படங்களான "ஜோதாபாய்", *முகல்-இ-அசாம்* (1960); படத்தில் கைகேயி வேடம் விஜய் பட்டின் "பாரத் மிலாப்: போன்ற படங்களில் தாய் வேடங்களை ஏற்று நடித்துள்ளார். 1983இல் இந்திய சினிமாவுக்கு வாழ்நாள் முழுவதும் பங்களிப்பு வழங்கியதற்காக இந்தியத் திரைப்படத்துறை வழங்கும் மிக உயர்ந்த விருதான தாதாசாகெப் பால்கே விருது பெற்றார்.
# துர்கா கோட்

## இளமைக் காலம்

கோவாவில் இருந்து வந்த கொங்கனி மொழி பேசும் ஒரு குடும்பத்தில் கோட் விட்டா லாட் என்ற பெயரில் பிறந்துள்ளார். அவரது தந்தையின் பெயர் பாண்டர்காங் சாம்ராவ் லாட் மற்றும் அவரது தாயின் பெயர் மஞ்சுளாபாய் என்பதாகும்.  
26 வயதிலேயே, துர்கா கோட் கணவரை இழந்தார். பகுல் மற்றும் ஹரின் என்ற தனது குழந்தைகளுக்கு ஆதரவாக திரைப்படத்தில் பணிபுரிய ஆரம்பித்தார். அவ்வாறு செய்யும்போது, அனவருக்கும் அவர் ஒரு முன்னோடியாக ஆனார்: ஒரு பாரம்பரிய குடும்பத்தில் இருந்து வந்து புகழ் பெற்றார், மேலும் துணிச்சலானவராக கருதப்பட்ட இவர் திரைப்படத் தொழிலாளிகளின் பாதுகாவலராகவும், இருந்தார். மேலும், பெரும்பாலான பெண் கதாபாத்திரங்களில் அந்த நேரத்தில் ஆண்கள் நடித்து வந்தனர்.
# துர்கா கோட்

## தொழில்

துர்கா கோட்டே பிரபாத் பிலிம் கம்பெனி மூலம் 1931 ஆம் ஆண்டின் பேசாப் படமான "ஃபாரேபி ஜால்"லில் ஒரு சிறிய பாத்திரத்தில் அறிமுகமானார், அதன் பின்' 'மாயா மச்சீந்திரா (1932) படத்தில் நடித்தார். 1932இல் இந்தி மற்றும் மராத்தி மொழிகளில் எடுக்கப்பட்ட பதிப்பான "அயோத்யாச்சா ராஜா" என்ற பிரபாத்தின் மற்றொரு படத்தில் கதாநாயகியாக நடித்துள்ளார், மராத்தி மொழி பேசும் முதல் பேசும் பட்மாகும், இது நல்லதொரு வெற்றியைப் பெற்றது, அதில் அவர் "ராணி தாராமதி"யாக நடித்தார்.
# துர்கா கோட்

## தனிப்பட்ட வாழ்க்கை

துர்கா கோட்டே இளமைக் காலத்தில் தனது சொந்த சாதி மற்றும் சமூக பின்னணியைப் கொண்ட ஒரு இளைஞரான "விஸ்வநாத் கோட்" என்பவரை திருமணம் செய்துகொண்டார்.
இது ஒரு மரபு சார்ந்த குடும்பத்தின் பாரம்பரிய திருமணமாக இருந்தது, இந்த இணை ஒரு இசைவான மற்றும் மகிழ்ச்சியான வாழ்க்கை வாழ்ந்து, இவர்களுக்கு இரண்டு மகன்கள் ஆவர். பனாரசு இந்து பல்கலைக்கழகத்தில் விஸ்வநாத் ஒரு இயந்திர பொறியியலாளராக இருந்தார். அவரது குடும்பம் உயர் நடுத்தர மற்றும் தொழில்முறை, நவீன ஆங்கில கல்வி மற்றும் உயர் சமூக நிலைப்பாட்டில் இருந்தது; அவருடைய மூதாதையர்கள் முக்கிய வங்கியாளர்களாக இருந்தனர். துர்காவின் 26 வயதில் விஸ்வநாத் கோட் இளம் வயதில் இறந்தார்.
2013 மே 3 அன்று இந்திய அஞ்சல் துறை மரியாதைக்குரிய துர்காவின் முகத்தைத் தாங்கி நிற்கும் ஒரு தபால் முத்திரையை, வெளியிட்டது.
# ரூபாய் (திரைப்படம்)

**ரூபாய்** (***Rubaai***) எம். அன்பழகன் இயக்கத்தில், 2017 ஆம் ஆண்டு வெளிவந்த இந்தியத் தமிழ்த் திரைப்படமாகும். பிரபு சாலமன் தயாரிப்பில், டி. இமான் இசையில், 14 ஜூலை 2017 ஆம் ஆண்டு வெளிவந்தது. இதில், சந்திரன், ஆனந்தி, சின்னி ஜெயந்த் மற்றும் பலர் நடித்துள்ளனர்.
# ரூபாய் (திரைப்படம்)

## நடிகர்கள்

சந்திரன், ஆனந்தி, கிஷோர் ரவிச்சந்திரன், சின்னி ஜெயந்த், மனோகர், ஜி. மாரிமுத்து, வெற்றிவேல் ராஜா, ஹலோ கந்தசாமி, பரோட்டா முருகேஷ், தாஸ், மூணார் சுப்பிரமணி, ஞானவேல், மைனா பாலா.
# ரூபாய் (திரைப்படம்)

## கதைச்சுருக்கம்

இரு நண்பர்களான பரணியும் (சந்திரன்) பாபுவும் (கிஷோர் ரவிச்சந்திரன்) சின்ன டிரக் ஓட்டும் தொழில் செய்பவர்கள். தேனியில் இருக்கும் அவர்கள், வண்டி கடனை கட்ட இயலாமல் போகிறது. அந்நிலையில், குங்குமராஜன் (சின்னி ஜெயந்த்) என்பவருக்கு வீடு மாற்றி கொடுக்கும் வேலையை செய்யும் பொழுது, அவரின் மகள், பொன்னியை (ஆனந்தி) காதல் செய்கிறான் பரணி. குங்குமராஜன் குடிபுகும் புது வீடு அவருக்கு கிடைக்காமல் போவதால், அந்த சின்ன டிரகிலேயே இரவு முழுவதும் பொருட்களுடன் சென்னையில் அலைய நேரிடுகிறது.  
அதே சமயம், மணி ஷர்மா (ஹரிஷ்) பொலிஸிடமிருந்து தப்பிப்பதற்காக திருடிய பணத்தை அந்த சின்ன டிரக்கில் மறைத்து வைக்க நேரிடுகிறது.  
வெகு நேரம் தேடியும் வீடு கிடைக்காமல் போன கோபத்தில், பொருட்களை நடுவீதியில் இறக்கி வைக்கும் பொழுது நிறைய பணத்தை பார்க்கும் குங்குமராஜனுக்கு மாரடைப்பு ஏற்பட்டு மருத்துவமனையில் அனுமதிக்கப்படுகிறார். அவர் குணமடைவதற்குள் கிடைத்த முக்கால்வாசி பணத்தை மூவரும் செலவு செய்துவிடுகிறார்கள். மணி ஷர்மாவும் போலீசும் பணத்தை தீவிரமாக தேட, பரணியும் பாபுவும் மாட்டிக்கொண்டார்களா என்பதே மீதிக் கதையாகும்.
# ரூபாய் (திரைப்படம்)

## ஒலிப்பதிவு

இப்படத்தின் பின்னணி மற்றும் பாடல்களின் இசையை டி.டி. இமான் அமைத்தார். யுகபாரதி எழுதிய நான்கு பாடல்களை கொண்ட தொகுப்பு, சோனி மியூசிக் இந்தியா நிறுவனத்தால் 26 அக்டோபர் 2016 அன்று வெளியிடப்பட்டது.
# ரூபாய் (திரைப்படம்)

## தயாரிப்பு

பிரபு சாலமனின் கயல் என்ற திரைப்படத்தில் நடித்த சந்திரனும் ஆனந்தியும் இந்த படத்தில் நடித்துள்ளனர். *பைசா* என்ற பெயருடன், 2015 ஆம் ஆண்டு துவக்கத்தில் தயாரிப்பு பணிகள் துவங்கின. அப்போது, படத்தின் பெயர் *பைசல்* என்று ஊடகங்களில் தவறாக வெளியானது. 2016 மத்தியில் படம் *ரூபாய்* என்று பெயரிடப்பட்டது.
# ரூபாய் (திரைப்படம்)

## வெளியீடு

*பண்டிகை*, *ஜெமினி கணேசனும் சுருளிராஜனும், திரி* போன்ற படங்களுடன் 14 ஜூலை 2017 அன்று *ருபாய்* படமும் வெளியானது.*Rubaai* was released on 14 July 2017, alongside three other medium budget films, *Pandigai*, *Gemini Ganeshanum Suruli Raajanum* and *Thiri*.
# ரூபாய் (திரைப்படம்)

## விமர்சனம்

காதல் மற்றும் அதிரடி காட்சிகளின் கலவை ரசிக்கும்படி அமையவில்லை என்றும், நல்ல முயற்சி என்றாலும், தவறுகள் பல இருப்பதாகவும், படம் சரியான வசூலை பெறவில்லை என்றும் விமர்சனம் செய்யப்பட்டது.
# சென்னை 600028 II

## கதைச்சுருக்கம்

முதல் பாகமான சென்னை 600028 படத்தையும் கதாப்பாத்திரங்களையும் படத்தின் தொடக்கத்தில் நினைவூட்டி, பின் காலமாற்றத்திற்கேற்ப கதாபாத்திரங்களின் வாழ்வில் ஏற்பட்டுள்ள மாற்றங்கள் ஒவ்வொன்றாக விவரிக்கப்படுகிறது. அவர்களின் திருமண வாழ்க்கை, தொழில், குடும்பம் மற்றும் தற்போதைய அவர்களின் நிலை ஆகியவற்றை இயக்குநர் வெங்கட் பிரபு பின்னணிக் குரலில் சொல்கிறார். அதன்பின் இப்படத்தின் கதை துவங்குகிறது.  
ரகுவிற்கு (ஜெய்) அவன் காதலித்த அனுராதாவுடன் (சானா அல்தாப்) திருமணம் முடிவாகிறது. திருமணம் தேனி மாவட்டத்திலுள்ள அனுராதாவின் சொந்த கிராமத்தில் நடைபெறுகிறது. அத்திருமணத்திற்கு அவன் நண்பர்கள் அனைவரும் தங்கள் மனைவி மற்றும் குழந்தைகளோடு வருகின்றனர். கார்த்திக் (சிவா) - செல்வி (விஜயலட்சுமி), கோபி (விஜய் வசந்த்) - பூனம் ( அஞ்சேனா கீர்த்தி), பழனி (நிதின் சத்யா) - உமா (கீர்த்திகா), ஏழுமலை (அஜய் ராஜ்) - ஸ்டெல்லா (மகேஸ்வரி சாணக்கியன்) ஆகியோர் தம்பதிகளாகவும், பிரம்மச்சாரியான சீனுவும் (பிரேம்ஜி அமரன்) வருகிறார்கள். அங்கு அவர்களுடைய பழைய நண்பனான அரவிந்தை (அரவிந்த் ஆகாஷ்) சந்திக்கிறார்கள். அரவிந்திற்கு உதவியாக இருப்பவன் ஊர்க்காவலன் (மஹத் ராகவேந்திரா).  
அரவிந்திற்கும் அதே கிராமத்தைச் சேர்ந்த மருதுபாண்டி என்கிற மருதுவுக்கும் (வைபவ்) துடுப்பாட்ட விளையாட்டுப் போட்டிகளில் மோதல் ஏற்படுகிறது. மருதுவின் அணியை எதிர்த்து யாரும் வெற்றி பெற்றதில்லை. மருதுவை வீழ்த்துவதற்கான அரவிந்தின் முயற்சிகள் தோல்வியில் முடிகின்றன. எனவே இந்த முறை நடைபெறும் போட்டியில் வெற்றிபெற்றே ஆகவேண்டிய கட்டாயத்தில் இருக்கும் அரவிந்திற்கு அவனது பழைய நண்பர்களைப் பார்த்ததும் ஒரு திட்டம் தோன்றுகிறது. மருது அணியை வீழ்த்தி கோப்பையை வெல்ல தன் அணியில் இணைந்து விளையாடுமாறு நண்பர்களிடம் கோருகிறான். முதலில் அதற்கு மறுப்பு தெரிவிக்கும் நண்பர்கள் பின் போட்டியில் விளையாட சம்மதிக்கிறார்கள். தொடர்ந்து வெற்றி பெற்று அரையிறுதி வரை முன்னேறுகிறார்கள்.  
தங்கள் வெற்றியைக் கொண்டாட இரவு விருந்து ஏற்பாடு செய்கிறார்கள். அப்போது மது அருந்திவிட்டு சொப்பனசுந்தரியுடன் (மனிஷா யாதவ்) ஆடிப்பாடி மகிழ்கிறார்கள். மறுநாள் காலை விழித்துப் பார்க்கையில் சொப்பனசுந்தரியின் கழுத்தில் தாலி இருப்பதைக் கண்டு அதிர்ச்சியடைகிறார்கள். இரவு மது போதையிலிருந்த ரகு தாலி அணிவித்து அவளை மனைவியாக்கிக் கொண்டதாகவும் அதற்கு சாட்சியாக தன்னிடம் புகைப்படங்கள் இருப்பதாகவும் மிரட்டும் மருது, அந்தப் புகைப்படங்களை அவர்களிடம் காட்டுகிறான். அந்த புகைப்படங்களை அனுவின் வீட்டினர் பார்த்தால் ரகுவின் திருமணம் நின்றுவிடும் என்று மிரட்டும் மருது, அவர்களை தான் சொல்வதுபடி அடுத்த போட்டியில் விளையாட நிர்பந்திக்கிறான். ரகுவின் திருமணத்திற்காக மருது சொன்னபடி விளையாடி அவர்கள் தோல்வியை சந்திக்கிறார்கள். ஆனால் மருதுவிற்குத் தெரியாமல் அவனது நண்பன் கணேசன் (அபிநய் வட்டி) தான் திருமணம் செய்துகொள்ள விரும்பிய அனுவிற்கு ரகுவுடன் திருமணம் நடப்பதை பொறுத்துக்கொள்ள இயலாமல், திருமணத்தை நிறுத்தும் எண்ணத்தோடு அந்தப் புகைப்படங்களை அந்த கிராமத்திலுள்ள அனைவருக்கும் அனுப்புகிறான். ரகு - அனு திருமணம் நின்றுபோகிறது.  
நின்று போன ரகுவின் திருமணத்தை மீண்டும் நடத்திவைக்க ரகுவை அழைத்துக் கொண்டு அவனது நண்பர்கள் தேனிக்கு வருகிறார்கள். அவர்களை மருது தடுக்கிறான். அப்போது அங்குவரும் அரவிந்த் அவர்கள் மீண்டும் விளையாட்டுப் போட்டியில் கலந்துகொள்ள வந்திருப்பதால் தன்னுடன்தான் தங்குவார்கள் என்று கூறுகிறான். போட்டியில் கலந்துகொண்டு மருதுவின் அணியை வீழ்த்தி வெற்றிபெற்றார்களா? ரகு - அனு திருமணம் நடந்ததா? என்பது மீதிக்கதை.
# சென்னை 600028 II

## நடிகர்கள்

- ஜெய் - ரகுவரன் (ரகு)
- சிவா - கார்த்திக்
- பிரேம்ஜி அமரன் - சீனு
- அரவிந்த் ஆகாஷ் - அரவிந்த்
- விஜய் வசந்த் - கோபி
- நிதின் சத்யா - பழனி
- அஜய் ராஜ் - ஏழுமலை
- இனிகோ பிரபாகரன் - ஜான்
- மஹத் ராகவேந்திரா - ஊர்க்காவலன்
- வைபவ் - மருதுபாண்டி
- அபிநய் வட்டி - கணேசன்
- சுந்தர் - ராக்கர்ஸ் ஜீவா
- இளவரசு - மனோகர்
- டி. சிவா - ராஜமாணிக்கம்
- சுப்பு பஞ்சு - சிதம்பரம்
- சானா அல்தாப் - அனுராதா
- விஜயலட்சுமி - செல்வி
- அஞ்சேனா கீர்த்தி - பூனம்
- கிருத்திகா லட்டு - உமா
- மகேஸ்வரி சாணக்கியன் - ஸ்டெல்லா
- சண்முகசுந்தரம் - விளையாட்டுத் துறை அமைச்சர்
- சந்தான பாரதி - செல்லையா
- விராஜ் - ஹரி
- கார்த்திக் - அறிவழகன்
- சச்சு - அனுவின் பாட்டி
- எஸ். என். சுரேந்தர் - சம்பத்
- ஸ்ரீலதா - துர்கா
- மனிஷா யாதவ் - சொப்பன சுந்தரி
- சாந்தினி மதிவாணன்
- கிரண் கொண்டா - வெற்றி
- வத்சன் சக்ரவர்த்தி - சீனு
- கங்கை அமரன் - சீனுவின் தந்தை
- சக்தி சரவணன்
- அஷ்வின் காகுமானு
- கல்யாண் - சிறப்புத் தோற்றம்
- ஆர். ஜே. விக்னேஷ் காந்த்
- பிரசாந்த் ரங்கசாமி
- படவா கோபி
# சென்னை 600028 II

## விமர்சனம்

விகடன்: நிஜமாகவே "தி பாய்ஸ் ஆர் பேக்".  
தமிழ் வெப்துனியா: மொத்தத்தில் ‘சென்னை 600028 இரண்டாம் இன்னிங்ஸ்’ கோப்பையைக் கைப்பற்றும் என்பதில் ஐயமில்லை.  
ரவிச்சந்திரன் அசுவின் பாராட்டு: அற்புதமான படம். சென்னை 28 என் வாழ்க்கையை முழுவதுமாக திரும்பிப்பார்க்க வைத்துவிட்டது. நானும் இப்படத்தில் பங்கெடுத்திருக்கலாம்.  
தினமலர்: முதல் பாகம் நகரத்தில் கிரிக்கெட் விளையாடும் இளைஞர்களைப் பதிவு செய்ததைப் போல கிராமங்களில் கிரிக்கெட் விளையாடும் இளைஞர்களைப் பற்றி பதிவு செய்துள்ளது.  
தினகரன்: யுவன் சங்கர் ராஜாவின் பின்னணி இசை, கதையோடு பயணிக்க உதவியிருக்கிறது.  
மாலைமலர்: ராஜேஷ் யாதவ்வின் ஒளிப்பதிவு சென்னையையும் பசுமை நிறைந்த தேனியையும் சிறப்பாக படம்பிடித்துள்ளது.  
குங்குமம்: நகைச்சுவை கலகலக்கும் ஆட்டம்!  
தமிழ் சமயம். காம்: "சென்னை 600028 பாகம் இரண்டு' ரசிகனின் ரசனைக்கு ஏற்றது.  
சினி உலகம்: வெங்கட் பிரபு சிறப்பாக திரைக்கதை அமைத்துள்ளார்.
# சென்னை 600028 II

## வெளியீடு

படத்தின் தொலைக்காட்சி ஒளிபரப்பு உரிமம் விஜய் தொலைக்காட்சி பெற்றுள்ளது.
# சென்னை 600028 II

## இசை

படத்தின் இசையமைப்பாளர் யுவன் சங்கர் ராஜா.  
| 1 | தி பாய்ஸ் ஆர் பேக் | யுவன் சங்கர் ராஜா, பவதாரிணி, வாசுகி பாஸ்கர், மதுரை சோல்ஜர் | 3:50 |  |
| --- | --- | --- | --- | --- |
| 2 | நீ கிடைத்தாய் | ஹரிசரண், சின்மயி | 4:06 |  |
| 3 | சொப்பனசுந்தரி | கார்த்திக் ராஜா, வெங்கட் பிரபு, யுவன் சங்கர் ராஜா, பிரேம்ஜி அமரன் | 3:43 |  |
| 4 | இது கதையா | சீன் ரோல்டன், கரிஷ்மா ரவிச்சந்திரன் | 4:16 |  |
| 5 | ஹவுஸ் பார்ட்டி | செந்தில் தாஸ் | 4:21 |  |
| 6 | சொப்பன சுந்தரி (மாற்றிசை வடிவம்) | கார்த்திக் ராஜா, வெங்கட் பிரபு, யுவன் சங்கர் ராஜா, பிரேம்ஜி அமரன் | 4:34 | } |
# விக்கிப்பீடியா:Statistics/weekly/10-Mar-2019
# ஆக்சிடைசல்போடோன்

**ஆக்சிடைசல்போடோன்** (*Oxydisulfoton*) என்பது C<sub>8</sub>H<sub>19</sub>O<sub>3</sub>PS<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பூச்சிக்கொல்லியாகவும் மெல்லிடலிக் கொல்லியாகவும் இச்சேர்மம் பயன்படுத்தப்படுகிறது. உயர் நச்சுத்தன்மை கொண்ட சேர்மமாக இருப்பதால் மிகவும் ஆபத்தான வேதிப் பொருள்களின் பட்டியலில் இது பட்டியலிடப்பட்டுள்ளது. அமெரிக்காவின் அவசரக்கால திட்டமிடல் மற்றும் சமூக தகவல் அறியும் சட்டம் 42 யு.எசு.சி.11002 இன் படி இச்சேர்மத்தை குறிப்பிட்ட அளவுக்கு மேல் தயாரிப்பதும் சேமித்து வைப்பதும் குற்றமாகும். எனவே ஆக்சிடைசல்போடோன் தயாரிப்பது இங்கு கட்டுபடுத்தப்படுகிறது..
# எலினா டேனியலியன்

**எலினா டேனியலியன்** (*Elina Danielian*) என்பவர் அர்மீனியாவின் பெண் சதுரங்க கிராண்டு மாசுட்டர் ஆவார். இவர் 1978 ஆம் ஆண்டு ஆகத்து மாதம் 16 ஆம் நாள் பக்கூ நகரில் பிறந்தார். 1993, 1994. 1999, 2002, 2003, 2004 ஆகிய ஆறு ஆண்டுகளிலும் நடைபெற்ற அர்மீனிய பெண்கள் சதுரங்க சாம்பியன் பட்டத்தை இவர் வென்றார். 1992 முதல் 2014 வரை நடைபெற்ற பெண்கள் சதுரங்க ஒலிம்பியாடு போட்டிகளில் அர்மீனியாவின் சார்பாக இவர் 12 முறை பங்கேற்றுள்ளார். 2003 ஆம் ஆண்டு புளோவ்டிவ் நகரில் நடைபெற்ற ஐரோப்பிய பெண்கள் அணி சதுரங்கச் சாம்பியன் பட்டப் போட்டியில் தங்கப் பதக்கம் வென்ற அர்மீனிய அனியில் இவர் ஓர் அங்கமாக இருந்தார்.  
1992 ஆம் ஆண்டு துயிசுபர்க் நகரில் நடைபெற்ற 14 வயதுக்கு உட்பட்டோர் பெண்கள் உலக சதுரங்கப் போட்டியில் முதலிடம் பிடித்தார். இதேபோல 1993 ஆம் ஆண்டு பிராடிசுலாவாவில் நடைபெற்ற 14 வயதுக்கு உட்பட்டோர் பெண்கள் உலக சதுரங்கப் போட்டியிலும் வெற்றி பெற்றார். 2001 இல் மின்சுக் நகரில் நடைபெற்ற பெண்கள் ஐரோப்பிய விரைவு சதுரங்கப் போட்டியிலும் வெற்றியைப் பெற்றார்.  
2011 மார்ச்சு மாதத்தில் தோகாவில் நடைபெற்ற பிடே பெண்கள் கிராண்டு பிரிக்சு 2009-2011 போட்டியில் முதலிடத்திற்கான நிலையில் சமநிலை பெற்றார். 2011 பெண்கள் ஐரோப்பிய சதுரங்க சாம்பியன் போட்டியில் 8/11 புள்ளிகள் எடுத்து வெண்கலப் பதக்கம் வென்றார்.
# கிரோன் கெர்

**கிரோன் அனுபம் கெர்** (Kirron Anupam Kher) "கிரன்" என்ற பெயருடன் 1955 ஜூன் 14 அன்று பிறந்த ஒரு இந்திய நாடக, திரைப்படம் மற்றும் தொலைக்காட்சி நடிகை, தொலைக்காட்சி நிகழ்ச்சி நடத்துபவர் மற்றும் பாரதிய ஜனதா கட்சியின் உறுப்பினர் ஆவார். மே 2014 இல், இந்திய நாடாளுமன்றத்தின் மக்களவைக்கு, சண்டிகர் தொகுதியிலிருந்து தேர்ந்தெடுக்கப்பட்டார்.
# கிரோன் கெர்

## குடும்பம்

கிரன் கெர் 14 ஜூன் 1955 இல் ஒரு ஜாட் சீக்கிய குடும்பத்தில் பிறந்தார், சண்டிகரில் வளர்ந்தார். அவரது பெற்றோர்களால் "கிரன்" என்ற பெயரிடப்பட்டது, அவருடைய முழுப்பெயர் "கிரன் தாக்கர் சிங்" என்பதாகும். கவுதம் பெர்ரிக்கு தனது முதல் திருமணத்தின் போது, அவர் "கிரன் பெர்ரி" என்று அழைக்கப்பட்டார். அனுபம் கெருடன் திருமணம் செய்தபோது, அவர் தனது முதல் பெயரை மறுபடியும் தனது கணவரின் குடும்பத்தோடு சேர்த்து, "கிரண் தாக்கர் சிங் கெர்" என்று மற்றிக்கொண்டார். பின்னர் எண் சோதிடத்தை நம்பினார் ,மற்றும் 2003இல் தனது 48 வய்தில் எண் கணித அடிப்படையில் தனது பெயரை "கிரன் என்பதிலிருந்து " கிரோன்" என் மாற்றிகொ கொண்டார். அவர் தனது ஆரம்பப் பெயர்களை கைவிட்டு, "கிர்ரோன் கெர்" என்று அறியப்பட்டார். அவர் சில நேரங்களில் "இந்தியாவின் பாட்டி" என்று அழைக்கப்படுகிறார்.
# கிரோன் கெர்

## குடும்பம்

### இளமைப் பருவம்

கிரோன் மத்தியப் பிரதேச மாநிலத்தில் உள்ள ஜபல்பூரில் தனது பள்ளி படிப்பை மேற்கொண்டார். ம்ற்றும் சண்டிகரில் படிப்பைத் தொடர்ந்தார், மேலும் சண்டிகர், பஞ்சாப் பல்கலைக்கழகத்தில் இந்திய நாடகத்துறையில் பட்டம் பெற்றார். பின்னர் அவர் மும்பை சார்ந்த தொழிலதிபராக கௌதம் பெர்ரியை மணந்தார்,அவருக்கு சிக்கந்தர் கெர் என்ற ஒரு மகன் இருக்கிறார்.
# கிரோன் கெர்

## அரசியல்

பாரதிய ஜனதா கட்சியின் உறுப்பினராக இருந்து மே 2014 இல்,இந்திய நாடாளுமன்றத்தின் மக்களவைக்கு, சண்டிகர் தொகுதியிலிருந்து தேர்ந்தெடுக்கப்பட்டார்.
# கிரோன் கெர்

## விமர்சனம்

சண்டிகரில் ஒரு ஆட்டோ ரிக்சா ஓட்டுனர் மற்றும் அவரது கூட்டாளிகளால் ஒரு பெண் கும்பல் பாலியல் வல்லுறவுக்கு உட்படுத்தப்பட்ட பின்னர், பெண்கள் அந்நியர்களோடு பயணம் செய்வதை தவிர்க்க வேண்டும் என்று இவர் கூறுயது எதிர்க்கட்சிகள் மற்றும் சமூக ஊடகங்களின் விமர்சனங்களை பெற்றது.
# மொட்ட சிவா கெட்ட சிவா

**மொட்ட சிவா கெட்ட சிவா** 2017 ஆம் ஆண்டு ராகவா லாரன்ஸ், சத்யராஜ் மற்றும் நிக்கி கல்ராணி நடிப்பில், சாய் ரமணி இயக்கத்தில், ஆர். பி. சௌத்ரி தயாரிப்பில் வெளியான தமிழ் திரைப்படம். 2015 ஆம் ஆண்டு வெளியான தெலுங்குப் படமான *பட்டாஸ்* என்பதை மறுஆக்கம் செய்து தமிழில் உருவாக்கப்பட்டது. இப்படம் இந்தியில் *ஏ.சி.பி. சிவா* என்ற பெயரில் மொழிமாற்றப்பட்டு வெளியானது.
# மொட்ட சிவா கெட்ட சிவா

## கதைச்சுருக்கம்

காவல் துணை ஆணையராக பணியாற்றும் சிவக்குமார் இ.கா.ப என்கிற சிவா (ராகவா லாரன்ஸ்) சென்னைக்கு பணிமாற்றம் செய்யப்பட்டு பணியேற்கிறார். அவருடைய அதிகாரத்தைப் பயன்படுத்தி லஞ்சம் பெற்று தான் நினைத்தபடி வாழ்கிறார். சென்னை காவல் ஆணையரான கிருபாகரனுக்கு (சத்யராஜ்) சிவாவின் செயல்கள் பெரும் இடையூறை ஏற்படுத்துகின்றன. உண்மையில் சிவா, கிருபாகரனின் மகன் ஆவார். கிருபாகரனின் அலட்சியத்தால் அவனது தாய் (சுகன்யா) மற்றும் சகோதரி இறந்துபோகின்றனர். ஆனால் காவல்துறைப் பணியில் இருக்கும் கிருபாகரன் தெரிந்தே அந்தத் தவறை செய்யவில்லை. அவரது பணியின் காரணமாக ஒரு கலவரத்தைக் கட்டுப்படுத்த சென்றதால் அவருடைய மனைவி மற்றும் குழந்தையைக் கவனிக்க இயலாமல் போகிறது. இதை அறியாத அவரது மகன் சிவா வீட்டை விட்டு வெளியேறி அநாதை இல்லத்தில் சேர்கிறான். படித்து இந்தியக் காவல் பணி<nowiki/>த்தேர்வில் தேர்ச்சி பெற்று காவல்துறையில் பணியேற்றவன் தன் தாயின் இறப்புக்குக் காரணமான தன் தந்தை கிருபாகரனுக்கு தொடர்ந்து இடையூறு ஏற்படுத்தி அவர் நிம்மதியைக் கெடுக்க வேண்டும் என்பது அவனது நோக்கம்.  
சிவா, நிருபரான ஜானுவின் (நிக்கி கல்ராணி) மீது காதல் கொள்கிறான். சிவா தங்கையாக நேசிக்கும் பேச இயலாத மாற்றுத்திறனாளிப் பெண்ணான நித்யா, நாடாளுமன்ற உறுப்பினரான ஜி.கே.யின் (அசுதோஷ் ராணா) தம்பி சஞ்சயால் (வம்சி கிருஷ்ணா) கொல்லப்படுகிறாள். ஜி.கே.யின் சட்ட விரோத செயல்களுக்கு ஆதரவளித்து வந்த இதனால் ஆத்திரம் கொள்ளும் சிவா இந்தக் கொலைக்குப் பிறகு அவர்களை எதிர்க்கிறான். சஞ்சயை கைது செய்கிறான்.  
அந்தக் கொலையின் சாட்சியான ஒரு திருநங்கை மற்றும் ஜானு இருவரையும் கடத்தும் ஜி.கே., சஞ்சயை விடுவிக்காவிட்டால் அவர்களைக் கொன்றுவிடுவதாக சிவாவை மிரட்டுகிறான். அவர்களைக் காப்பாற்ற சிவாவும் கிருபாகரனும் இணைந்து முயற்சிக்கின்றனர். அதில் கிருபாகரன் படுகாயமடைகிறார். திருநங்கையை அவர்கள் கொன்றுவிட ஜானுவைக் காப்பாற்றும் சிவா, ஜி.கே.யைக் கொல்கிறான். தன் தந்தை கிருபாகரனைப் புரிந்துகொண்டு அவரைத் தந்தையாக ஏற்றுக்கொள்கிறான்.
# மொட்ட சிவா கெட்ட சிவா

## நடிகர்கள்

- ராகவா லாரன்ஸ் - சிவக்குமார் (சிவா)
- சத்யராஜ் - கிருபாகரன்
- நிக்கி கல்ராணி - ஜானு
- அசுதோஷ் ராணா - ஜி.கே.
- சுகன்யா - சிவாவின் தாய்
- தேவதர்ஷினி - பானு
- கோவை சரளா - வைஜயந்தி
- வி. டி. வி. கணேஷ் - சக்திவேல்
- சதீஸ் - சதிஷ்
- ராசேந்திரன் - சுனாமி ஸ்டார் சுபாஷ்
- வம்சி கிருஷ்ணா - சஞ்சய்
- தம்பி ராமையா - உள்துறை அமைச்சர்
- ஸ்ரீமன் - காசி
- சாம்ஸ் - சாமு
- பாண்டு - மருத்துவர்
- ஜி. வி. குமார்
- சரன்தீப்
- பவானி ரெட்டி
- அனுபமா குமார்
- அஷ்வின் ராஜா
- மனோபாலா
- மயில்சாமி
- மதன் பாப்
- மகாநதி சங்கர்
- சரிகா நாயுடு
- காக்கா முட்டை ரமேஷ் - சிறுவயது சிவா
- ராய் லட்சுமி - சிறப்புத் தோற்றம்
# மொட்ட சிவா கெட்ட சிவா

## விமர்சனம்

ரஜினிகாந்த் பாராட்டு: மொட்ட சிவா படக்குழுவை அழைத்துப் பாராட்டினார் ரஜினி.  
விகடன்: தெலுங்குப்படத்தின் மறுஆக்கம் என்பதால் தெலுங்குப்படங்களைப் போலவே உள்ளது.  
தினத்தந்தி: விறுவிறுப்பாக கதை சொல்லியிருக்கிறார் இயக்குநர் சாய்ரமணி.  
தினமலர்: அம்ரீஷ் கணேசின் இசையில் பாடல்கள் அருமை.  
நியூ தமிழ் சினிமா: ஒவ்வொரு பாடலும், அதற்கு நடனம் அமைக்கப்பட்ட விதமும் இசை ரசிகர்களுக்கு பெரும் விருந்து!  
தி இந்து தமிழ்: எதிர்மறையான விமர்சனத்தை வழங்கியுள்ளது.  
இந்தியாக்ளிட்ஸ்: ராகவா லாரன்ஸ் ரசிகர்களுக்கு இப்படம் பிடிக்கும்.  
சினிப்பில்லா: ஒளிப்பதிவு படத்தின் பலம்.  
டெய்லிஹன்ட்: மொட்ட சிவா கெட்ட சிவா - கோட்டை விட்ட சிவா.
# மொட்ட சிவா கெட்ட சிவா

## இசை

படத்தின் இசையமைப்பாளர் அம்ரீஷ் கணேஷ்.  
| 1 | சிவா வச்சிட்டாண்டா கால | விவேகா | சங்கர் மகாதேவன் , அம்ரீஷ் கணேஷ் | 4:44 |  |
| --- | --- | --- | --- | --- | --- |
| 2 | லோ லோ லோ லோக்கல் | விவேகா | ராகவா லாரன்ஸ், சுசித்ரா | 4:28 |  |
| 3 | ஹர ஹர மஹாதேவகி | சொற்கோ | அம்ரீஷ் கணேஷ், பத்மலதா | 4:45 |  |
| 4 | இவன் காக்கிசட்டை | வைரமுத்து | அம்ரீஷ் கணேஷ் | 4:15 |  |
| 5 | மொட்ட பையன் பையன் | சாய் ரமணி | ராகவா லாரன்ஸ், சுசித்ரா | 4:33 |  |
| 6 | ஆடலுடன் பாடலை | ஆலங்குடி சோமு | சங்கர் மகாதேவன் , பத்மலதா, அம்ரீஷ் கணேஷ், ஜாக் ஸ்டைல்ஸ் | 4:28 |  |
| 7 | மாசா ரஃப் அன்ட் டப் | விவேகா | திப்பு, மாலதி | 4:18 | } |
# வாமனன் (திரைப்படம்)

**வாமனன்** 2009 ஆம் ஆண்டு ஜெய், ரகுமான், சந்தானம், லட்சுமி ராய் மற்றும் அறிமுக நாயகி பிரியா ஆனந்த் நடிப்பில், ஐ. அஹமது இயக்கத்தில், யுவன் சங்கர் ராஜா இசையில், பி. கபிலன் தயாரிப்பில், அரவிந்த் கிருஷ்ணா ஒளிப்பதிவில் வெளியான தமிழ்த் திரைப்படம். இப்படம் *டேஞ்சரஸ் லவ்வர்* என்ற பெயரில் இந்தியில் மொழிமாற்றம் செய்யப்பட்டது.
# வாமனன் (திரைப்படம்)

## கதைச்சுருக்கம்

ஆனந்த் (ஜெய்) சேலத்திலிருந்து வேலைதேடி சென்னை வருகிறான். தன் நண்பன் சந்துரு (சந்தானம்) அறையில் தங்கி திரைப்பட நடிகராக முயற்சிக்கிறான். சந்துரு தொலைக்காட்சி நிறுவனத்தில் ஒளிப்பதிவாளராக பணிசெய்கிறான். ஆனந்த், திவ்யாவைக் (பிரியா ஆனந்த்) காதலிக்கிறான்.  
முதலமைச்சராக விரும்பும் அமைச்சர் அன்பு செழியன் (சம்பத் ராஜ்) தன் விருப்பத்திற்குத் தடையாக இருக்கும் அடுத்த முதலமைச்சராக வர வாய்ப்புள்ள மூத்த அமைச்சர் விடுதலையைக் (டெல்லி கணேஷ்) கொல்கிறான். அன்பு செழியன் கொலை செய்வதை அவனுக்குத் தெரியாமல் விளம்பரப்பட இயக்குநர் வினோத் படம் பிடித்துவிடுகிறான். ஆனந்த் விளம்பரப் பட நாயகியான பூஜாவுடன் (லட்சுமி ராய்) நட்பு கொள்கிறான். வினோத் பதிவுசெய்த காணொளியைப் பார்க்கிறாள் பூஜா . அதைக் காணும் அவர்கள் அத்தகவலை காவல் ஆய்வாளர் கைலாசத்திடம் (தலைவாசல் விஜய்) தகவல் தெரிவிக்கிறார்கள். அதைக் கைப்பற்றிவர கைலாசம் அனுப்பும் ஆட்கள் வினோத்தைக் கொல்கின்றனர். அந்த காணொளிப் பதிவு தொடர்வண்டியில் பயணம் செய்துகொண்டிருக்கும் ஆனந்த் கையில் கிடைக்கிறது. அதை அவன் திவ்யாவின் பையில் மறைக்கிறான்.  
நடிகராக முயற்சி செய்யும் ஆனந்த் தான் பார்க்கும் நபர்களின் நடவடிக்கைகளை உற்றுநோக்கி அதைத் தன் நடிப்பில் வெளிப்படுத்தினால் சிறப்பாக இருக்கும் என்றெண்ணி ஜான் விஜய்யுடன் (ரகுமான்) பழகுகிறான். ஆனந்தை நடிகனாக்குவதாக வாக்குறுதி தரும் ஜான், அவனை ஒரு வீட்டுக்கு அழைத்துச்சென்று திருடனைப் போல் அந்த வீட்டிற்குள் நுழைந்து ஒரு பொருளைத் திருடிவருமாறு கூறுகிறான். அதை நடிப்பு என்றெண்ணி அந்த வீட்டினுள் செல்லும் ஆனந்த் அங்கு பூஜா இறந்து கிடப்பதைக் காண்கிறான். கொலைப்பழி ஆனந்தின் மீது விழுகிறது. இது தன்னைக் கொலைப்பழியில் சிக்கவைக்க ஜான் நடத்திய நாடகம் என்று புரிகிறது. தன்னை நிரபராதி என்று நிரூபித்துத் தண்டனையிலிருந்து தப்பினானா? என்பது மீதிக்கதை.
# வாமனன் (திரைப்படம்)

## நடிகர்கள்

- ஜெய்- ஆனந்த்
- ரகுமான் - ஜான் விஜய்
- பிரியா ஆனந்த் - திவ்யா
- லட்சுமி ராய் - பூஜா
- சந்தானம் - சந்துரு
- ஊர்வசி - திவ்யாவின் தாய்
- சம்பத் ராஜ் - அன்பு செழியன்
- தலைவாசல் விஜய் - கைலாசம்
- டெல்லி கணேஷ் - விடுதலை
- ரோகிணி - ரோகிணி
- கோபிநாத் - கோபி
- சண்முகராஜன் - சிவன்
- ஆர். ரவீந்திரன் - முகில்
# வாமனன் (திரைப்படம்)

## இசை

படத்தின் இசையமைப்பாளர் யுவன் சங்கர் ராஜா. பாடலாசிரியர் நா.முத்துக்குமார்.  
| 1 | எதோ செய்கிறாய் | ஜாவித் அலி, சவும்யா ராவ் | 4:50 |  |
| --- | --- | --- | --- | --- |
| 2 | லக்கி ஸ்டார் | பிளாஸி, சுவி, முகமது அஸ்லம் | 4:14 |  |
| 3 | மணி மணி | டி.ஜே. ஏர்ல், ப்ரீத்தி | 4:28 |  |
| 4 | ஒரு தேவதை | ரூப் குமார் ரத்தோட் | 4:56 |  |
| 5 | எங்கே போவது | விஜய் ஏசுதாஸ் | 3:55 | } |
# வாமனன் (திரைப்படம்)

## வெளியீடு

படத்தின் தொலைக்காட்சி ஒளிபரப்பு உரிமம் சன் தொலைக்காட்சி பெற்றது.
# வாமனன் (திரைப்படம்)

## விமர்சனம்

தினமலர்: வாமனன் - வசீகரன்.  
விகடன்: 100க்கு 40 மதிப்பெண் வழங்கியுள்ளது.
# ஓஹானா சிவானந்த்

**ஓஹானா சிவானந்த்** (*Ohanna Shivanand*) ஷில்பா ஆனந்த என்ற பெயருடன் பிறந்த இவர் ஒரு ஒரு இந்திய வடிவழகியும், தொலைக்காட்சி, திரைப்படம் ஆகியவற்றின் தோன்றும் நடிகையுமாவார். *"தில் மில் காயே"* என்ற தொலைக்காட்சித் தொடரில் இவரது இரு வேறுபட்ட பாத்திரங்களான *"டாக்டர்ரித்திமா குப்தா"* மற்றும் *"டாக்டர் ஷில்பா மல்ஹோத்ரா"* என்ற பெயரில் நடித்தற்காக நன்கு அறியப்பட்டார். அவர் திரைப்படம் மற்றும் இசை வெளியீடுகளில் நடித்தார்
# ஓஹானா சிவானந்த்

## இளமை வாழ்க்கை

தென்னாப்பிரிக்காவில் 1982 ஆம் ஆண்டு திசம்பர் மாதம் 10 ஆம் தேதி இவர் பிறந்தார். இவரது பெற்றோருடன் இந்தியா வந்தார். 2015ஆம் ஆண்டில் இவர் தனது பெயரை "ஓஹானா சிவானந்த்" என மாற்றிக்கொண்டார். கன்னட நடிகையான சாக்ஷி சிவானந்த், இவரது இளைய சகோதரியாவார். 2000 முதல் 2003 வரை சண்டிகர், பஞ்சாப் பல்கலைக்கழகத்தில், பயன்பாட்டு மென்பொருளில் முதுகலைப் பட்டம் (எம்.சி.ஏ) பெற்றார். ஐந்து வருடங்களுக்கு ஜாவா, ஜே2இஇ, மின்-கற்றல் பயன்பாட்டு அபிவிருத்தியாளராக பணியாற்றினார்.
# ஓஹானா சிவானந்த்

## தொழில்

### விளம்பர நடிகையாக

இவர், தனது தொழில் வாழ்க்கையை ஒரு விளம்பர நடிகையாக ஆரம்பித்தார். "கோகோ-கோலா" விளம்பரத்தை ஆமிர் கானுடன், "லக்ஸ் சோப்" விளம்பரத்தை ஐஸ்வர்யா ராயுடன், "டாபர் புடின் ஹரா" மற்றும் "நெரோலாக் பெயிண்ட்" விளம்பரத்தை அமிதாப் பச்சன் ஆகியோருடன் 40க்கும் மேற்பட்ட விளம்பரங்களை இவர் செய்துள்ளார். பல்வேறு வகை தயாரிப்புகளுக்கு விளம்பர நடிகையாகவும் இவர் பணிபுரிந்து வருகிறார்.
# ஓஹானா சிவானந்த்

## தொழில்

### தொலைக்காட்சி

இவர், ஒரு தொலைக்காட்சி நடிகையும் ஆவார். "ஸ்டார் ஒன்" தொலைக்காட்சியில் ஒளிப்பரப்பான மருத்துவ நிகழ்ச்சியான "தில் மில் கயே" என்ற ஒரு நிகழ்ச்சியில் "டாக்டர் ரித்திமா குப்தா" என்ற வேடத்தில் தோன்றினார்.
மே 2008 இல் இவர் நிகழ்ச்சியை விட்டு வெளியேறி, மீண்டும் 2010இல் திரும்பினார், அதே நிகழ்ச்சியின் இரண்டாம் பருவத்தில் "டாக்டர் ஷில்பா மல்ஹோத்ரா" என்ற ஒரு பாத்திரத்தில் நடித்தார். 2012 பிக் தொலைக்காட்சியில் "மஹிசாகர்"'' என்ற ஒரு "மேஜிக்" நிகழ்ச்சியில் இவர் தொன்றினார்.
# ஓஹானா சிவானந்த்

## தொழில்

### இசை வெளியீடுகள்

2007ஆம் ஆண்டில் *கோல் கோல் அக்* (2002) மற்றும் *குச் டெர் தக்* (2007) ஆகிய இசை நிகழ்ச்சிகளில் தோன்றினார். மேலும் *பராஸ் அரோரா* மற்றும் *ஜுபெர்* ஆகியோருடன் *கச்சிச்சியன்* (2014) என்ற நிகழ்ச்சியிலும், *சகேல் ஓஸ்வாலுடனும், *குவாஷேய்ன்* (2014) என்ற நிகழ்ச்சியிலும், தர்சீம் ஜாசருடனும்* *ஓவர் அண்டர்* (2016) என்பதிலும் தோன்றியுள்ளார்.
# செட்டிப்பள்ளி

**செட்டிப்பள்ளி** ( Settipalli) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும்.
# செட்டிப்பள்ளி

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 401 குடும்பங்கள் உள்ளன. கிராமத்தின் மொத்த மக்கள் தொகையானது 1696 ஆகும். இதில் ஆண்கள் எண்ணிக்கை 879, பெண்களின் எண்ணிக்கை 817 என உள்ளது. மக்களின் கல்வியறிவு விகிதமானது 65.01 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# செரினா வகாப்

**செரினா வகாப்** (Zarina Wahab), ஜூலை 17, 1956இல் பிறந்த ஓர் இந்திய நடிகை ஆவார். இவர், "சித்சோர்", "கோபால் கிருஷ்ணா"(1979), போன்ற படங்களில் ஏற்று நடித்த கதாபாத்திரங்களின் மூலம் அறியப்படுகிறார். மேலும் இவர், மலையாளத் திரைப்படங்களான *பருவ மழை (திரைப்படம்)*, "சாமரம்", "பாலங்கள்" மற்றும் *ஆதாமிண்டெ மகன் அபூ* போன்றவற்றில் நடித்துள்ளார்.
# செரினா வகாப்

## இளமைப்பருவம்

வகாப், ஆந்திரப் பிரதேசம், விசாகப்பட்டினத்தில் ஒரு முஸ்லிம் குடும்பத்தில் பிறந்தார். இவர் சரளமாக தெலுங்கு, உருது (இவரின் தாய்மொழி), இந்தி மற்றும் ஆங்கிலத்தில் பேசும் திறன் பெற்றவர். இவர் புனேயில் உள்ள பிலிம் மற்றும் டெலிவிஷன் இன்ஸ்டிடியூட் ஆப் இந்தியாவில் பயிற்சி பெற்றவர். வகாபிற்கு மூன்று சகோதரிகளும், ஒரு சகோதரரும் உள்ளனர்.
# செரினா வகாப்

## தொழில்

திரைப்பட தயாரிப்பாளரான (இந்தி நடிகர்) ராஜ் கபூரிடமிருந்து இவரது தோற்றத்தைப் பற்றி எதிர்மறையான கருத்துக்களைப் பெற்றபின், வகாப் அவரது தோற்றத்தில் கவனம் செலுத்தினார். மேலும் திரைப்பட விழாக்கள் மற்றும் நிகழ்ச்சிகளில் கலந்து கொண்டார். அவர் இறுதியில் கவனிக்கப்பட்டு படங்களில் நடிக்கத்தொடங்கினார். இவர், பெரும்பாலான படங்களில், இயற்கை அழகுடன் கூடிய நடுத்தர குடும்பத்து பெண் கதாபாத்திரத்தில் நடித்துள்ளார். இவர், பாசு சட்டர்ஜியின் "சித் சோர்" (1976), அதைத்தொடர்ந்து, அமோல் பலேக்கர்-விஜயேந்திரா நடித்த "அகர்", ராஜ் பாபர் நடித்த "சஜ்பாட்", அருண் கோவில் நடித்த "சவான் கோ ஆனெ டோ" மற்றும் விக்ரம் நடித்த "ரயீஸ் சாடா" போன்ற பல படங்களில் நடித்துள்ளார். இவர் 1977இல் வெளிவந்த "கரோன்டா" திரைப்படத்தில் நடித்ததற்காக, சிறந்த நடிகைக்கான பிலிம்பேர் விருதுக்கு பரிந்துரை செய்யப்பட்டார். இவர், மலையாளம், தெலுங்கு, தமிழ் மொழித் திரைப்படங்களில் நடித்துள்ளார்.  
2009இல் வெளியான "காலெண்டர்" திரைப்படம் மூலம் மலையாள படவுலகிற்கு மீண்டும் வந்தார். இவர் தொடர்ச்சியாக பல மலையாளப் படங்களில் நடித்துள்ளார். குறிப்பாக, இவர் நடித்த *ஆதாமிண்டெ மகன் அபூ* திரைப்படம் மக்களிடையே நல்ல வரவேற்பைப் பெற்றது. "மை நேம் இஸ் கான்" இந்திப் படத்தில் ரிஸ்வான் கானுக்கு (சாருக் கான் கதாபாத்திரம்) தாயாக நடித்துள்ளார்.  
வகாப் தற்போது தொலைக்காட்சித் தொடர்களில், வயதான கதாபாத்திரங்களில் நடித்து வருகிறார்.
# ஓடைப்பட்டி பேரூராட்சி

**ஓடைப்பட்டி பேரூராட்சி** என்பது தமிழ்நாட்டின் தேனி மாவட்டம், உத்தமபாளையம் வட்டத்தில் அமைந்துள்ளது. இது தேனியிலிருந்து 25 கி.மீ. தொலைவில் உள்ளது. இப்பேரூராட்சியில் விதையில்லா திராட்சை உற்பத்தி செய்து ஏற்றுமதி செய்யப்படுகிறது.  
2011-ஆம் ஆண்டு மக்கள்தொகை கணக்கெடுப்பின் படி, இப்பேரூராட்சி 13,892 மக்கள்தொகையும், 5.12 ச.கி.மீ. பரப்பும், 15 வார்டுகளும், 88 தெருக்களும் கொண்டது. இப்பேரூராட்சியானது கம்பம் (சட்டமன்றத் தொகுதி)க்கும், தேனி மக்களவைத் தொகுதிக்கும் உட்பட்டது.
# ராஜாதி ராஜா (2009 திரைப்படம்)

**ராஜாதி ராஜா** 2009 ஆம் ஆண்டு ராகவா லாரன்ஸ், மீனாட்சி மற்றும் மும்தாஜ் நடிப்பில், சக்தி சிதம்பரம் இயக்கத்தில், பாடல்களுக்கான இசையைக் கருணாஸும் பின்னணி இசைக்கோர்ப்பை பவுல் ஜேக்கப்பும் அமைத்து வெளியான தமிழ் திரைப்படம்.